stanford-oval/wikipedia huggingface dataset:
พระเทพมงคลนายก (สิงห์ อินทปัญโญ)
บรรพชาและอุปสมบท

พระเทพมงคลนายก บรรพชาวันที่ 18 มีนาคม พ.ศ.2499 วัดโพธิ์ชัย ตำบลสามผง อำเภอ ศรีสงคราม จังหวัดนครพนม และอุปสมบท วันที่ 30 กรกฎาคม พ.ศ.2500 ณ วัดเดียวกันโดยมี พระอาจารย์เกิ่ง อธิมุตต โก เป็นพระอุปัชฌาย์ พระอาจารย์ทัด กุสลจิต โต เป็นพระกรรมวาจารย์ พ.ศ.2495
การศึกษา

พ.ศ. ๒๔๙๕ สำเร็จการศึกษาชั้น ประถมศึกษาปีที่ ๔ โรงเรียนประชาบาลบ้านโพธิ์หมากแข้ง
พ.ศ. ๒๕๐๒ สอบได้ นักธรรมชั้นเอก สำนักเรียนวัดศรีวิชัย
พ.ศ. ๒๕๑๕ สอบได้ เปรียญธรรม ๖ ประโยค สำนักเรียนวัดโพธิ์สมภรณ์ อำเภอเมืองอุดรธานี จังหวัดอุดรธานี
ตำแหน่งทางพระพุทธศาสนา

ฝ่ายการปกครอง

พ.ศ. ๒๕๒๑	 เป็น ผู้ช่วยเจ้าอาวาสวัดโพธิสมภรณ์ พระอารามหลวง

พ.ศ. ๒๕๔๑	 เป็น ผู้รักษาการแทนเจ้าคณะจังหวัดอุดรธานี (ธ)

พ.ศ. ๒๕๔๒	 เป็น เจ้าคณะจังหวัดอุดรธานี (ธ)
ฝ่ายการศึกษา

พ.ศ. ๒๕๐๘	 เป็น ครูสอนพระปริยัติธธรรรม (บาลี) สำนักศาสนศึกษาวัดโพธิสมภรณ์

พ.ศ. ๒๕๒๑	 เป็น กรรมการตรวจข้อสอบสอบธรรม และบาลี สนามหลวง

พ.ศ. ๒๕๔๑	 เป็น หัวหน้ากองเขลานุการตรวจธรรมสนามหลวง คณะธรรมยุตภาค ๘-๑๑
มรณภาพ

เมื่อวันที่ 13 พ.ย. เวลา 17.49 นาที ที่กุฏิตำหนักตรงข้ามพระนาคปรก วัดโพธิสมภรณ์พระอารามหลวง (ธ) ทน.อุดรธานี พระเทพมงคลนายก (สิงห์ อินทปัญโญ) ที่พักรักษาอาการอาพาธด้วยโรคชรา ได้ละสังขารไปด้วยอาการสงบ ด้วยอายุเต็ม 79 ปี 60 พรรษา
ทั้งนี้ ก่อนหน้าเมื่อช่วงเช้าวันที่ 13 พ.ย. นายวัฒนา พุฒิชาติ ผู้ว่าราชการจังหวัดอุดรธานี (ในขณะนั้น) พร้อมด้วยนายสมหวัง พ่วงบางโพ รองผู้ว่าราชการจังหวัดอุดรธานี (ในขณะนั้น) คณะสงฆ์และคณะศิษย์ ร่วมแสดงมุทิตาสักการะ พระเทพมงคลนายก เนื่องในงานทำบุญอายุวัฒนมงคลครบ 79 ปี 60 พรรษา โดยจัดประกอบ พิธีทางพระพุทธศาสนา ประกอบพิธีทักษิณานุปทาน อาราธนาพระปริตร และพิธีถวายมุทิตาสักการะ
แต่แล้วในช่วงเย็นวันเดียวกัน ท่านได้สิ้นลมอย่างสงบ...
รายชื่อภาพยนตร์ที่ทำเงินสูงสุดในประเทศไทย

สตาร์พิกส์ นิตยสารภาพยนตร์ต่างประเทศเล่มแรกของประเทศไทย เป็นหนึ่งในนิตยสารที่เก็บรวบรวมข้อมูลรายได้ภาพยนตร์จากบอกซ์ออฟฟิส ปัจจุบันยุติการวางแผงรายเดือนไปแล้ว
รายชื่อภาพยนตร์ที่ทำเงินสูงสุดในประเทศไทย เป็นรายได้ภาพยนตร์จากบ็อกซ์ออฟฟิสประเทศไทย เรียงลำดับตามรายได้แบบไม่ปรับอัตราเงินเฟ้อ เฉพาะโรงภาพยนตร์ในเขตกรุงเทพมหานคร ปริมณฑล และอำเภอเมืองเชียงใหม่ เท่านั้น
เนื่องจากการจัดจำหน่ายภาพยนตร์ในเขตพื้นที่ต่างจังหวัด อยู่ภายใต้การดูแลของตัวแทนผู้จัดจำหน่ายภาพยนตร์แต่ละภูมิภาค หรือที่เรียกกันว่า "สายหนัง" ซึ่งทำหน้าที่นำภาพยนตร์จากผู้สร้าง (หรือผู้แทนจำหน่าย หรือผู้นำเข้าภาพยนตร์ต่างประเทศ) ไปจัดจำหน่ายต่อเองในพื้นที่ของตน แบ่งได้เป็นสายเหนือและแปดจังหวัดภาคกลาง (ไม่รวมอำเภอเมืองเชียงใหม่), สายตะวันออกเฉียงเหนือ, สายใต้และสายตะวันออก โดยการซื้อขายอาจเป็นไปในลักษณะขายสิทธิ์ขาด หรือแบ่งสัดส่วนรายได้ตามข้อตกลงทางธุรกิจที่ไม่แน่นอน จึงอาจกล่าวได้ว่า สายหนังทำหน้าที่เสมือนเป็นพ่อค้าคนกลาง แต่ไม่ว่าจะเป็นโรงภาพยนตร์ในเครือใดทั้ง เอสเอฟ ซีเนม่า, เมเจอร์ ซีนีเพล็กซ์ หรือโรงภาพยนตร์ในต่างจังหวัดซึ่งมีเจ้าของเป็นนักธุรกิจท้องถิ่น ก็ต้องรับซื้อภาพยนตร์จากสายหนังประจำภูมิภาคของตนเพียงเจ้าเดียว
ขณะที่โรงภาพยนตร์ในเขต กรุงเทพมหานคร ปริมณฑล และเชียงใหม่ ผู้สร้าง (หรือผู้แทนจำหน่าย หรือผู้นำเข้าภาพยนตร์ต่างประเทศ) จะทำหน้าที่เป็นผู้จัดจำหน่ายเอง เริ่มต้นจากผู้สร้างทำการติดต่อกับโรงภาพยนตร์เองโดยตรง และตกลงแบ่งรายได้กันในสัดส่วนที่แน่นอน (คำนวณจากตั๋วภาพยนตร์ที่ขายได้) ซึ่งส่งผลให้ผู้สร้างได้รายได้เต็มเม็ดเต็มหน่วยมากกว่า ขณะเดียวกันผู้สร้างยังต้องว่าจ้างผู้ควบคุมหรือเช็กเกอร์ ให้ไปตรวจสอบที่โรงภาพยนตร์ด้วยว่าขายตั๋วได้ตามจำนวนเงินที่แจ้งมาหรือไม่
รายได้ในเขตกรุงเทพมหานคร ปริมณฑล และเชียงใหม่ จึงถือเป็นรายรับที่สามารถตรวจสอบได้ชัดเจนและเข้าถึงบริษัทผู้สร้างโดยตรงหลังหักส่วนแบ่งกับโรงภาพยนตร์แล้ว สำหรับข้อมูลรายได้รวมทั่วประเทศ เป็นตัวเลขตามที่แต่ละฝ่ายยอมเปิดเผยและมักไม่นำมาใช้จัดอันดับเนื่องจากข้อจำกัดของการเข้าถึงข้อมูลในอดีต ปัจจุบันพบว่ามีผู้จัดจำหน่ายภาพยนตร์บางราย สามารถติดต่อขอจัดจำหน่ายภาพยนตร์เองโดยตรงกับโรงภาพยนตร์ตามต่างจังหวัด โดยไม่จำเป็นต้องผ่านสายหนัง แต่เป็นเพียงบางกรณีและบางพื้นที่เท่านั้น
ภาพยนตร์แอนิเมชันที่ทำเงินสูงสุดในประเทศไทย

ในบรรดาภาพยนตร์แอนิเมชันที่เข้าฉายในประเทศไทย มีเพียงสี่เรื่องเท่านั้นที่สามารถทำเงินได้มากกว่า 100 ล้านบาท โดยยี่สิบอันดับแรกของภาพยนตร์แอนิเมชันทำเงินสูงสุด เป็นภาพยนตร์จากวอลต์ดิสนีย์พิกเชอส์มากถึงเก้าเรื่อง (เฉพาะสตูดิโอพิกซาร์ ห้าเรื่อง) ตามมาด้วยภาพยนตร์แอนิเมชันจากอิลลูมิเนชันเอ็นเตอร์เทนเมนต์ และดรีมเวิกส์แอนิเมชัน ค่ายละสามเรื่อง นอกจากนี้ยังมีภาพยนตร์แอนิเมชันไทย และญี่ปุ่น ทำเงินติดอันดับสัญชาติละสองเรื่อง โดยภาพยนตร์อนิเมะอย่าง ดาบพิฆาตอสูร เดอะมูฟวี่: ศึกรถไฟสู่นิรันดร์ ได้สร้างสถิติเป็นภาพยนตร์ญี่ปุ่นทำเงินสูงสุดในประเทศไทย และภาพยนตร์เอเชียทำเงินสูงสุดอันดับสาม
| อันดับ | สูงสุด | ปี | ภาพยนตร์ | บริษัทผู้จัดจำหน่าย | ทำเงิน (ล้านบาท) | อ้างอิง |
| --- | --- | --- | --- | --- | --- | --- |
| 1 | 1 | 2562 | ผจญภัยปริศนาราชินีหิมะ | วอลต์ดิสนีย์พิกเชอส์ | 129.71 |  |
| 2 | 1 | 2558 | มินเนี่ยน | ยูไอพีUIP | 116.23 |  |
| 3 | 2 | 2562 | เดอะไลอ้อนคิงTLK | วอลต์ดิสนีย์พิกเชอส์ | 112.03 |  |
| 4 | 2 | 2562 | อภินิหารไวกิ้งพิชิตมังกร 3 | ยูไอพี | 103.16 |  |
| 5 | 5 | 2567 | มหัศจรรย์อารมณ์อลเวง 2 | วอลต์ดิสนีย์พิกเชอส์ | 97.67 |  |
| 6 | 1 | 2549 | ก้านกล้วย | สหมงคลฟิล์ม อินเตอร์เนชั่นแนล | 93.63 |  |
| 7 | 3 | 2559 | นครสัตว์มหาสนุก | วอลต์ดิสนีย์พิกเชอส์ | 87.67 |  |
| 8 | 7 | 2563 | ดาบพิฆาตอสูร เดอะมูฟวี่: ศึกรถไฟสู่นิรันดร์ | อะนิเพล็กซ์ | 74.27 |  |
| 9 | 2 | 2552 | ก้านกล้วย ๒ | กันตนา | 73.38 |  |
| 10 | 3 | 2556 | มิสเตอร์แสบ ร้ายเกินพิกัด 2 | ยูไอพี | 69.67 |  |
| 11 | 7 | 2562 | ทอย สตอรี่ 4 | วอลต์ดิสนีย์พิกเชอส์ | 67.09 |  |
| 12 | 3 | 2554 | กังฟูแพนด้า 2 | ยูไอพี | 66.80 |  |
| 13 | 7 | 2561 | รวมเหล่ายอดคนพิทักษ์โลก 2 | วอลต์ดิสนีย์พิกเชอส์ | 63.43 |  |
| 14 | 13 | 2566 | สไปเดอร์-แมน: ผงาดข้ามจักรวาลแมงมุม | โซนี่พิคเจอร์สรีลีสซิง | 62.00 |  |
| 15 | 8 | 2561 | ราล์ฟตะลุยโลกอินเทอร์เน็ต | วอลต์ดิสนีย์พิกเชอส์ | 61.57 |  |
| 16 | 6 | 2558 | มหัศจรรย์อารมณ์อลเวง | วอลต์ดิสนีย์พิกเชอส์ | 59.30 |  |
| 17 | 8 | 2559 | กังฟูแพนด้า 3 | ทเวนตีท์เซนจูรีฟอกซ์ | 58.79 |  |
| 18 | 9 | 2560 | มิสเตอร์แสบ ร้ายเกินพิกัด 3 | ยูไอพี | 57.26 |  |
| 19 | 17 | 2565 | วันพีซ ฟิล์ม เรด | ดรีม เอกซ์เพรส (เดกซ์) | 56.50 |  |
| 20 | 1 | 2546 | นีโม...ปลาเล็ก หัวใจโต๊...โต | บัวนา วิสต้า อินเตอร์เนชันเนล | 55.93 |  |

TLKวอลต์ดิสนีย์พิกเชอส์ ผู้สร้างภาพยนตร์ เดอะไลอ้อนคิง ถือว่าภาพยนตร์เรื่องนี้เป็นภาพยนตร์สัตว์แสดง ทั้ง ๆ ที่ภาพยนตร์ส่วนใหญ่ (นอกจากฉากเปิดเรื่อง) สร้างด้วยคอมพิวเตอร์แอนิเมชันเสมือนจริง ขณะที่สมาคมผู้สื่อข่าวต่างประเทศประจำฮอลลีวูด (ผู้จัดรางวัลลูกโลกทองคำ) ถือว่าเป็นแอนิเมชันตามเกณฑ์ที่กำหนด
สถิติของภาพยนตร์ที่ทำเงินสูงสุดในประเทศไทย > เส้นเวลาของภาพยนตร์ที่ทำเงินสูงสุด

มีภาพยนตร์เพียงแปดเรื่องเท่านั้นที่ได้รับการบันทึกว่าครองสถิติเป็นภาพยนตร์ที่ทำเงินสูงสุดในประเทศไทย ตั้งแต่ภาพยนตร์เรื่อง จูราสสิค พาร์ค กำเนิดใหม่ไดโนเสาร์ ของผู้กำกับสตีเวน สปีลเบิร์ก เมื่อปี พ.ศ. 2536 ต่อมาภาพยนตร์เรื่อง ไอดี 4 สงครามวันดับโลก กลายเป็นภาพยนตร์เรื่องแรกที่ทำเงินในประเทศไทยเกิน 100 ล้านบาท ขณะที่ภาพยนตร์เรื่อง ไททานิค สามารถทำลายสถิติเพียงหกเดือนของเดอะ ลอสต์ เวิลด์ จูราสสิค พาร์ค สำเร็จ หลังทำเงินรวมเฉพาะในเขตกรุงเทพมหานคร ปริมณฑล และเชียงใหม่ 213.65 ล้านบาท เมื่อช่วงต้นปี พ.ศ. 2541
ภายหลังมีภาพยนตร์ไทย ทั้งสองเรื่องอย่าง สุริโยไท และพี่มาก..พระโขนง ถือครองสถิตินี้รวมกันนานกว่าสิบแปดปี ก่อนที่ภาพยนตร์ อเวนเจอร์ส: เผด็จศึก จะทำเงินแซงหน้าไปในที่สุด เมื่อปี พ.ศ. 2562 และถือครองสถิตินี้มายาวนานจนถึงปัจจุบันรวมห้าปี
| ปีที่เริ่ม | ภาพยนตร์ | บริษัทผู้จัดจำหน่าย | ทำเงิน (ล้านบาท) | อ้างอิง |
| --- | --- | --- | --- | --- |
| 2536 | จูราสสิค พาร์ค กำเนิดใหม่ไดโนเสาร์ | ยูไอพีUIP | 74.34 |  |
| 2539 | ฅนเหล็กพยัคฆ์ร้ายพระกาฬ | วอร์เนอร์บราเธอร์สพิกเจอร์ส | 79.85 |  |
| 2539 | ไอดี 4 สงครามวันดับโลก | ทเวนตีท์เซนจูรีฟอกซ์ | 123.42 |  |
| 2540 | เดอะ ลอสต์ เวิลด์ จูราสสิค พาร์ค | ยูไอพี | 124.75 |  |
| 2541 | ไททานิค | ทเวนตีท์เซนจูรีฟอกซ์ | 213.65 |  |
| 2544 | สุริโยไท | สหมงคลฟิล์ม อินเตอร์เนชั่นแนล | 324.5R |  |
| 2556 | พี่มาก..พระโขนง | จีทีเอช | 568.55 |  |
| 2562 | อเวนเจอร์ส: เผด็จศึก | วอลต์ดิสนีย์พิกเชอส์ | 617.55 |  |
สถิติของภาพยนตร์ที่ทำเงินสูงสุดในประเทศไทย > ภาพยนตร์ที่ทำเงินเปิดตัวสูงสุด > ภาพยนตร์ที่ทำเงินเปิดตัววันแรกสูงสุด

ภาพยนตร์จากมาร์เวลคอมิกส์ ทำเงินเปิดตัววันแรกในประเทศไทยติดสิบอันดับแรกมากถึงแปดเรื่อง โดยภาพยนตร์เรื่อง อเวนเจอร์ส: เผด็จศึก สร้างสถิติทำเงินเปิดตัววันแรกในเขตกรุงเทพมหานคร ปริมณฑล และเชียงใหม่สูงสุดตลอดกาลที่ 75.32 ล้านบาท ทั้งที่เข้าฉายวันแรกตรงกับวันธรรมดา และยังเป็นรายรับสูงสุดตลอดกาลในหนึ่งวันของภาพยนตร์ที่เข้าฉายในประเทศไทยอีกด้วย ขณะที่ภาพยนตร์เรื่อง ไอรอนแมน 3, ดิ อเวนเจอร์ส และ ไอ้แมงมุม 3 ต่างเข้าฉายวันแรกตรงกับวันแรงงานแห่งชาติ (1 พฤษภาคม) ทั้งสิ้น สำหรับภาพยนตร์เรื่อง ไอฟาย..แต๊งกิ้ว..เลิฟยู้ เป็นภาพยนตร์ไทยทำเงินเปิดตัววันแรกสูงสุดตลอดกาลที่ 29.17 ล้านบาท แต่ไม่ติดอยู่ในสิบอันดับแรก
| อันดับ | ปี | ภาพยนตร์ | บริษัทผู้จัดจำหน่าย | ทำเงิน (ล้านบาท) | อ้างอิง |
| --- | --- | --- | --- | --- | --- |
| 1 | 2562 | อเวนเจอร์ส: เผด็จศึก | วอลต์ดิสนีย์พิกเชอส์ | 75.32 |  |
| 2 | 2561 | อเวนเจอร์ส: มหาสงครามล้างจักรวาล | วอลต์ดิสนีย์พิกเชอส์ | 54.88 |  |
| 3 | 2556 | ไอรอนแมน 3 † | บัวนา วิสต้า อินเตอร์เนชันเนล | 45.53 |  |
| 4 | 2558 | เร็ว..แรงทะลุนรก 7 | ยูไอพี | 41.60 |  |
| 5 | 2565 | จอมเวทย์มหากาฬ ในมัลติเวิร์สมหาภัย † | วอลต์ดิสนีย์พิกเชอส์ | 41.28 |  |
| 6 | 2560 | เร็ว..แรงทะลุนรก 8 | ยูไอพี | 39.36 |  |
| 7 | 2555 | ดิ อเวนเจอร์ส † | บัวนา วิสต้า อินเตอร์เนชันเนล | 39.13 |  |
| 8 | 2559 | กัปตันอเมริกา: ศึกฮีโร่ระห่ำโลก | วอลต์ดิสนีย์พิกเชอส์ | 37.64 |  |
| 9 | 2562 | กัปตัน มาร์เวล | วอลต์ดิสนีย์พิกเชอส์ | 37.17 |  |
| 10 | 2550 | ไอ้แมงมุม 3 † | โซนี่พิคเจอร์สรีลีสซิง | 34.10 |  |

ODรายได้เฉพาะวันแรกของการเข้าฉายปกติ ไม่นับรวมรายได้จากการเปิดรอบพิเศษก่อนฉายจริง (Sneak Preview)
สถิติของภาพยนตร์ที่ทำเงินสูงสุดในประเทศไทย > ภาพยนตร์ที่ทำเงินเปิดตัวสูงสุด > ภาพยนตร์ที่ทำเงินเปิดตัวสุดสัปดาห์แรกสูงสุด

ภาพยนตร์แฟรนไชส์ อเวนเจอร์ส ทำเงินเปิดตัวสุดสัปดาห์แรกในประเทศไทยติดสิบอันดับแรกมากถึงสามเรื่อง โดยภาพยนตร์ อเวนเจอร์ส: เผด็จศึก สร้างสถิติทำเงินเปิดตัวสุดสัปดาห์แรกสูงสุดตลอดกาลที่ 251.89 ล้านบาท ส่วนภาพยนตร์จากแฟรนไชส์ เร็ว...แรงทะลุนรก, จูราสสิค เวิลด์ และทรานส์ฟอร์เมอร์ส ทำเงินติดอันดับเข้ามาชุดละสองเรื่อง ขณะที่ภาพยนตร์เรื่อง พี่มาก..พระโขนง เป็นเจ้าของตำแหน่งภาพยนตร์ไทยทำเงินเปิดตัวสุดสัปดาห์แรกสูงสุดตลอดกาลที่ 105.98 ล้านบาท แต่ไม่ติดอยู่ในสิบอันดับแรก
| อันดับ | ปี | ภาพยนตร์ | บริษัทผู้จัดจำหน่าย | ทำเงิน (ล้านบาท) | อ้างอิง |
| --- | --- | --- | --- | --- | --- |
| 1 | 2562 | อเวนเจอร์ส: เผด็จศึก | วอลต์ดิสนีย์พิกเชอส์ | 251.89 |  |
| 2 | 2561 | อเวนเจอร์ส: มหาสงครามล้างจักรวาล | วอลต์ดิสนีย์พิกเชอส์ | 171.67 |  |
| 3 | 2561 | จูราสสิค เวิลด์ อาณาจักรล่มสลาย | ยูไอพี | 149.20 |  |
| 4 | 2558 | เร็ว..แรงทะลุนรก 7 | ยูไอพี | 147 |  |
| 5 | 2558 | อเวนเจอร์ส: มหาศึกอัลตรอนถล่มโลก | วอลต์ดิสนีย์พิกเชอส์ | 132.82 |  |
| 6 | 2559 | กัปตันอเมริกา: ศึกฮีโร่ระห่ำโลก | วอลต์ดิสนีย์พิกเชอส์ | 131.34 |  |
| 7 | 2560 | เร็ว..แรงทะลุนรก 8 | ยูไอพี | 129.64 |  |
| 8 | 2557 | ทรานส์ฟอร์เมอร์ส 4: มหาวิบัติยุคสูญพันธุ์ | ยูไอพี | 128 |  |
| 9 | 2558 | จูราสสิค เวิลด์ | ยูไอพี | 127.62 |  |
| 10 | 2554 | ทรานส์ฟอร์เมอร์ส 3 | ยูไอพี | 115.20 |  |

OWรายได้เฉพาะช่วงวันพฤหัสบดี จนถึงวันอาทิตย์แรกของการเข้าฉายเท่านั้น ไม่นับรวมรายได้จากการเปิดรอบพิเศษก่อนฉายจริง (Sneak Preview) หรือการเข้าฉายปกติก่อนวันพฤหัสบดี
แฟรนไชส์และภาพยนตร์ชุดที่ทำเงินสูงสุดในประเทศไทย

ตั้งแต่ช่วงเปลี่ยนคริสต์ศตวรรษเป็นต้นมา จำนวนของภาพยนตร์ชุดก็เพิ่มขึ้น โดยมีมากกว่าห้าสิบภาพยนตร์ชุด นอกจากอัตราเงินเฟ้อและการขยายของตลาดที่เปิดกว้างมากขึ้นแล้วนั้น ยังรวมถึงการที่ฮอลลีวู้ดได้สร้างรูปแบบของภาพยนตร์ชุดใหม่ เช่น การสร้างภาพยนตร์ที่มาจากนวนิยายชื่อดังหรือการสร้างตัวละครให้เป็นที่จดจำ ซึ่งวิธีการนี้มีแนวคิดที่ว่า ภาพยนตร์ที่สร้างจากสิ่งผู้ชมมีความคุ้นเคยอยู่แล้ว ทำให้สามารถขายให้กับผู้ชมเหล่านั้นได้ เรียกว่าเป็นการ "พรี–โซลด์" ในอุตสาหกรรมภาพยนตร์
รูปแบบแฟรนไชส์ในปัจจุบันมีแนวคิดของการข้ามฝั่งหรือการครอสโอเวอร์ หมายถึง "เป็นการนำสิ่งต่างๆ ในเรื่องแต่ง เช่นตัวละคร สถานที่ หรือจักรวาลของเรื่องแต่งสองเรื่องเป็นอย่างน้อยที่แตกต่างกันมารวมอยู่ในบริบทของเรื่องแต่งเรี่องเดียว" ผลที่ตามมาของการข้ามฝั่งคือทรัพย์สินทางปัญญาอาจถูกใช้โดยแฟรนไชส์มากกว่าหนึ่งแฟรนไชส์ ยกตัวอย่าง ภาพยนตร์เรื่อง แบทแมน ปะทะ ซูเปอร์แมน แสงอรุณแห่งยุติธรรม ไม่เพียงแค่อยู่ในแฟรนไชส์ แบทแมน และ ซูเปอร์แมน เท่านั้น แต่อยู่ใน จักรวาลขยายดีซี ด้วย ซึ่งเป็น "จักรวาลร่วม"
มีภาพยนตร์เพียงเก้าชุดเท่านั้นที่สามารถทำเงินรวมในประเทศไทยเกิน 1 พันล้านบาท โดย จักรวาลภาพยนตร์มาร์เวล ถือเป็นภาพยนตร์ชุดที่ทำเงินรวมสูงที่สุดในประเทศไทย มีภาพยนตร์ในแฟรนไชส์ทำเงินเกิน 100 ล้านบาท มากถึงยี่สิบห้าเรื่อง แต่หากย้อนไป ภาพยนตร์ชุด โลกเวทมนตร์ เป็นแฟรนไชส์ชุดแรกที่สามารถทำเงินทะลุ 1 พันล้านบาท หลังจากที่ภาพยนตร์ชุด แฮร์รี่ พอตเตอร์ เข้าฉายไปได้เจ็ดภาค ขณะที่ภาพยนตร์ชุด อเวนเจอร์ส และ อวตาร เป็นเพียงสองแฟรนไชส์ต่างประเทศที่ภาพยนตร์ทุกเรื่องทำเงินมากกว่า 100 ล้านบาท มีภาพยนตร์ไทยเพียงชุดเดียวที่ติดอันดับเข้ามา นั่นคือ ภาพยนตร์อิงประวัติศาสตร์ไทย โดย หม่อมเจ้าชาตรีเฉลิม ยุคล และยังไม่มีภาพยนตร์แอนิเมชันชุดใดสามารถทำเงินรวมในประเทศไทยติดยี่สิบอันดับแรกได้
Sภาพยนตร์ชุดที่ดำเนินเรื่องอยู่ในจักรวาลเดียวกัน ซึ่งบางภาพยนตร์ก็มีภาพยนตร์ชุดเป็นของตัวเอง
BWภาพยนตร์ แบล็ค วิโดว์ เข้าฉายอย่างจำกัดโรง เพียง 5 วันก่อนออกฉายผ่านบริการสตรีมมิง เนื่องจากสถานการณ์การระบาดทั่วของโควิด-19 และปรากฏรายได้เฉพาะสุดสัปดาห์แรกที่เข้าฉายเท่านั้น
TSSภาพยนตร์ เดอะ ซุยไซด์ สควอด เข้าฉายอย่างจำกัดโรง เพียง 16 วันก่อนออกฉายผ่านบริการสตรีมมิง เนื่องจากสถานการณ์การระบาดทั่วของโควิด-19 และปรากฏรายได้เฉพาะวันแรกที่เข้าฉายเท่านั้น
JBภาพยนตร์ชุด เจมส์ บอนด์ ฉบับที่นำแสดงโดยโรเจอร์ มัวร์, ฌอน คอนเนอรี, ทิโมธี ดาลตัน และจอร์จ ลาเซนบี ไม่ปรากฏข้อมูลรายได้ในประเทศไทย
SWภาพยนตร์ชุด สตาร์ วอร์ส ไตรภาคเดิม ไม่ปรากฏข้อมูลรายได้ในประเทศไทย
ดูเพิ่ม

รายชื่อภาพยนตร์ที่ทำเงินสูงสุด
รายชื่อภาพยนตร์แอนิเมชันที่ทำเงินสูงสุด
รายชื่อภาพยนตร์ระดับอาร์ที่ทำเงินสูงสุด
รายชื่อภาพยนตร์ที่ทำเงินสูงสุดในประเทศญี่ปุ่น
รายชื่อภาพยนตร์ไทยที่เสนอเข้าชิงรางวัลออสการ์ สาขาภาพยนตร์นานาชาติยอดเยี่ยม
อเวนเจอร์ส: เผด็จศึก (พ.ศ. 2562) เป็นภาพยนตร์ที่ทำเงินสูงสุดในประเทศไทย ด้วยรายได้เฉพาะในเขตกรุงเทพมหานคร ปริมณฑล และเชียงใหม่ 617.55 ล้านบาท
พี่มาก..พระโขนง (พ.ศ. 2556) เป็นภาพยนตร์ไทยที่ทำเงินสูงสุดในประเทศไทย ด้วยรายได้เฉพาะในเขตกรุงเทพมหานคร ปริมณฑล และเชียงใหม่ 568.55 ล้านบาท
ผจญภัยปริศนาราชินีหิมะ (พ.ศ. 2562) เป็นภาพยนตร์แอนิเมชันที่ทำเงินสูงสุดในประเทศไทย ด้วยรายได้เฉพาะในเขตกรุงเทพมหานคร ปริมณฑล และเชียงใหม่ 129.71 ล้านบาท
ภาพยนตร์ เดอะลอร์ดออฟเดอะริงส์: มหาสงครามชิงพิภพ เป็นภาพยนตร์ทำเงินสูงสุดในประเทศไทย ประจำปี พ.ศ. 2546 ด้วยรายได้เฉพาะในเขตกรุงเทพมหานคร ปริมณฑล และเชียงใหม่ 184.63 ล้านบาท (สูงสุดเป็นอันดับสาม ณ ขณะนั้น)
ไททานิค (พ.ศ. 2540) เคยเป็นภาพยนตร์ที่ทำเงินสูงสุดในประเทศไทย ด้วยรายได้เฉพาะในเขตกรุงเทพมหานคร ปริมณฑล และเชียงใหม่ 213.65 ล้านบาท
เจ้าชายแฟร์ดีนันโด ดยุกแห่งเจนัว (ค.ศ. 1822–1855)

เจ้าชายแฟร์ดีนันโด ดยุกแห่งเจนัว (พ.ศ. 2365 - พ.ศ. 2398) (อังกฤษ: Prince Ferdinando, Duke of Genoa (1822–1855)) ประสูติเมื่อวันที่ 15 พฤศจิกายน พ.ศ. 2365 เป็นพระราชโอรสใน พระเจ้าการ์โล อัลแบร์โตแห่งซาร์ดิเนีย กับ มารีอา เทรีซาแห่งออสเตรีย สมเด็จพระราชินีแห่งซาร์ดิเนีย เป็นพระโสทรานุชาใน พระเจ้าวิตโตรีโอ เอมานูเอเลที่ 2 แห่งอิตาลี และเป็นพระราชปิตุลา (อาชาย) ในพระเจ้าวิตโตรีโอ เอมานูเอเลที่ 3 แห่งอิตาลี กับ พระเจ้าอามาเดโอที่ 1 แห่งสเปน พระองค์ทรงเป็นต้นราชสกุลเจนัวในราชวงศ์ซาวอย
พระประวัติ

เจ้าชายแฟร์ดีนันโด ประสูติที่เมืองฟลอเรนซ์ เป็นพระราชโอรสพระองค์ที่สองของพระเจ้าการ์โล อัลแบร์โตแห่งซาร์ดิเนีย และ มารีอา เทรีซาแห่งออสเตรีย (ค.ศ. 1801–1855) พระราชบิดาของพระองค์เป็นหัวหน้าราชวงศ์ซาวอย-การิญญาโน ซึ่งเป็นสายตระกูลของราชวงศ์ซาวอย ราชวงศ์ระดับสูงของราชวงศ์นี้ถูกยกเลิกในปี พ.ศ. 2374 ต่อมา เมื่อพระราชบิดาของพระองค์ได้สืบราชบัลลังก์เป็นกษัตริย์แห่งราชอาณาจักรซาร์ดิเนีย พระองค์จึงได้รับการสถาปนาเป็นดยุกแห่งเจนัว โดยในช่วงสงครามที่เกิดขึ้นบนคาบสมุทรอิตาลีในปี พ.ศ. 2391 - พ.ศ. 2392 เจ้าชายแฟร์ดีนันโดเป็นผู้บัญชาการกองพลทหาร หลังจากสันติภาพกลับคืนมาในอิตาลี ทรงได้รับแต่งตั้งให้เป็นผู้บัญชาการปืนใหญ่
อันเป็นผลจากการปฏิวัติอิสรภาพของซิซิลี พระองค์จึงเป็นผู้มีสิทธิได้รับการเสนอพระนามชิงราชบัลลังก์ในการเป็นกษัตริย์ของอังกฤษมากที่สุด และรัฐมนตรีอังกฤษประจำเมืองตูริน แจ้งเขาว่าพวกเขาจะรับรองให้พระองค์เป็นกษัตริย์ทันทีที่เขาขึ้นครองราชย์ เมื่อวันที่ 11 กรกฎาคม พ.ศ. 2391 สมัชชาแห่งชาติซิซิลีลงมติเป็นเอกฉันท์ที่จะมอบราชบัลลังก์ให้กับพระองค์ เมื่อคณะผู้แทนซิซิลีมาถึงเพื่อมอบราชบัลลังก์ พระองค์ไม่ได้อยู่ในกองบัญชาการของราชวงศ์เนื่องจากทรงกำลังบัญชาการกองกำลังในกองทัพ หลังจากที่ซาร์ดิเนียพ่ายแพ้ต่อกองกำลังของจักรวรรดิออสเตรีย ที่นำโดยโจเซฟ ราเดตสกี ฟอน ราเดตซ์ พระองค์ทรงรู้สึกว่าจำเป็นต้องปฏิเสธโอกาสที่จะได้เป็นกษัตริย์ของซิซิลี โดยในช่วงสงครามไครเมีย ทรงได้รับการแต่งตั้งให้เป็นผู้บังคับบัญชากองกำลังเสริมของราชอาณาจักรซาร์ดิเนีย แต่ทรงประสบปัญหาด้านพระพลานามัน ทำให้ไม่สามารถดำรงตำแหน่งดังกล่าวได้
พระพลานามัยของพระองค์ย่ำแย่ถึงขีดสุด พระองค์สิ้นพระชนม์เมื่อวันที่ 10 กุมภาพันธ์ พ.ศ. 2398 สิริพระชันษา 32 ปี พระศพถูกฝังไว้ในสุสานหลวงของมหาวิหารซูเปอร์กา เจ้าชายโทมัส พระโอรสพระชันษาเพียง 1 ขวบ ดำรงพระอิสริยยศ ดยุกที่ 2 แห่งเจนัว
เสกสมรส

เจ้าชายแฟร์ดีนันโด ทรงเสกสมรสกับ เจ้าหญิงเอลีซาเบ็ทแห่งซัคเซิน ผู้เป็นพระขนิษฐาใน พระเจ้าเกออร์คแห่งซัคเซิน เมื่อวันที่ 22 เมษายน พ.ศ. 2393 โดยงานเสกสมรสจัดขึ้น ณ เดรสเดิน โดยชีวิตคู่ของทั้ง 2 เป็นเรื่องของผลประโยชน์มากกว่าความรัก กระนั้น พระองค์และพระชายา มีพระบุตร คือ
มาร์เกอริตาแห่งซาวอย
เจ้าชายโทมัส ดยุกแห่งเจนัว
พระรูปวาดของพระองค์ ในปี พ.ศ. 2376
พระรูปปั้นของเจ้าชายแฟร์ดีนันโด โดยอัลฟองโซ บัลซิโค เมืองตูริน ศตวรรษที่ 19
พระราชวังเว่ยหยาง

| แหล่งมรดกโลกโดยยูเนสโก |
| --- | --- |
แหล่งโบราณคดีพระราชวังเว่ยหยาง
ชื่อทางการ: แหล่งพระราชวังเว่ยหยางในนครฉางอานแห่งราชวงศ์ฮั่นตะวันตก
ที่ตั้ง: ซีอาน, ส่านซี, จีน
บางส่วน: เส้นทางสายไหม: เครือข่ายเส้นทางฉางอาน-เทียนซาน
เกณฑ์พิจารณา: วัฒนธรรม: ii, iii, iv, vi
อ้างอิง: 1442-001
ขึ้นทะเบียน: 2014 (สมัยที่ 38th)
พื้นที่: 611.09 ha (2.3594 sq mi)
พื้นที่กันชน: 5,422.02 ha (20.9345 sq mi)
พิกัด: 34°18′16″N 108°51′26″E﻿ / ﻿34.30444°N 108.85722°E﻿ / 34.30444; 108.85722
ที่ตั้งพระราชวังเว่ยหยาง ในประเทศจีน
พระราชวังเว่ยหยาง (จีน: 未央宮) เป็นพระราชวังหลักของราชวงศ์ฮั่นและราชวงศ์จีนหลายยุค ตั้งอยู่ในนครฉางอาน (ปัจจุบันคือซีอาน) พระราชวังแห่งนี้สร้างขึ้นเมื่อ 200 ปีก่อนคริสตกาล ตามพระราชดำริของจักรพรรดิฮั่นเกาจู่ โดยมีเซียวเหอ อัครมหาเสนาบดีเป็นผู้ดูแลการก่อสร้าง พระราชวังนี้ทำหน้าที่เป็นศูนย์กลางการปกครองและที่ประทับของราชวงศ์ฮั่นตะวันตก, ราชวงศ์ซิน, ราชวงศ์ฮั่นตะวันออก (ในรัชสมัยของพระเจ้าเหี้ยนเต้), ราชวงศ์จิ้นตะวันตก (ในรัชสมัยของจักรพรรดิจิ้นหมิ่น), ราชวงศ์ฮั่น-จ้าว, เฉียนฉิน, เย่าฉิน, ราชวงศ์เว่ยตะวันตก, ราชวงศ์โจวเหนือ และช่วงต้นราชวงศ์สุย
พระราชวังแห่งนี้ดำรงอยู่จนถึงราชวงศ์ถัง ก่อนที่จะถูกเผาทำลายโดยผู้รุกรานระหว่างทางไปยังนครหลวงฉางอาน พระราชวังเว่ยหยางเป็นพระราชวังที่ใหญ่ที่สุดที่เคยสร้างขึ้นบนโลก โดยมีพื้นที่ 4.8 ตารางกิโลเมตร (1,200 เอเคอร์) ซึ่งมีขนาดใหญ่กว่าพระราชวังต้องห้ามในปัจจุบันถึง 6.7 เท่า หรือใหญ่กว่านครรัฐวาติกันถึง 11 เท่า ปัจจุบันมีสิ่งก่อสร้างหลงเหลืออยู่เพียงเล็กน้อย แหล่งโบราณคดีของพระราชวังแห่งนี้ พร้อมกับแหล่งโบราณคดีอื่น ๆ ตลอดแนวเส้นทางสายไหมฝั่งตะวันออก ได้รับการขึ้นทะเบียนเป็นแหล่งมรดกโลกของยูเนสโกในปี ค.ศ. 2014
รายชื่อนักเขียนนวนิยายไทย

บทความนี้รวบรวมรายชื่อนักเขียนนวนิยายไทย
ก

ก.รกินรีฏ์
ก.เจษฎาพงศ์
ก.ศยามานนท์
ก.สุรางคนางค์
กนกเรขา
กนกวลี พจนปกรณ์
กมลนารีย์
กรุง ญ.ฉัตร
กฤษณา อโศกสิน
กัญญ์ชลา
กันย์ กานดา
กันยามาส
กาลาตารี
กาญจนา นาคนันทน์
กานติมา
ก่ำฟ้า เฟือนจันทร์
กิ่งฉัตร
กีรติกานต์
กีรตี ชนา
กุลปราณี
กุลรัตน์
กุหลาบน้ำเงิน
เกตุวดี
แกมกาญจน์ ศุภวรรณ
แก้วเก้า
ก้องหล้า สุรไกร
กลิ่นเกสร
เกรียงไกร หัวบุญศาล( เอง อดิศร)
ข

ข.อักษราพันธ์
แข ณ วังน้อย
แขไข เทวินทร์
แขคำ ปัณณะศักดิ์
ค

คณาศัย สุนทร
คึกฤทธิ์ ปราโมช
ง

งามพรรณ เวชชาชีวะ
จ

จันทรำไพ
จามรี พรรณชมพู
จำลอง ฝั่งชลจิตร
จำลักษณ์
จิตรเลขา
จิตรวรรณ
จินตกัญญา
จินตวีร์ วิวัธน์
จินตะหรา
จิรภัทร อังศุมาลี
จุฑารัตน์
จุลลดา ภักดีภูมินทร์
เจิด จินตนา
ช

ชมัยภร แสงกระจ่าง
ชลดา
ชลาลัย
ชลาลัย แสงเรืองรอบ
ช่อมณี
ช่อลัดา
ช่อวิรุณ
ชอุ่ม ปัญจพรรค์
ชาครียา
ชาตบุษย์
ชาตบุษย์ นฤดม
ชาติ กอบจิตติ
ชารวี ศิรินันท์
ชิดารัณห์
ชูวงศ์ ฉายะจินดา
ซ

ซ่อนกลิ่น
ณ

ณ.วรรณลักษณ์
ณ มน
ณารา
ณิชนิตา
ด

ดวงใจ
ดวงดาว
ดวงตะวัน
ดอกไม้สด
ดาริกา
ดาวไสว ไพจิตร
ดาหลา สุมาลิน
ดำรงค์ อารีกุล
ดุจดาว
ดุจตะวัน
เด็กทะเล
แดนอรัญ แสงทอง
ดารารินทร์
เดินจันทร์
ต

ตรี อภิรุม
ต๊ะ ท่าอิฐ
เตมัน
ถ

ถาวร สุวรรณ
ท

ทมยันตี
ทองหลาง
ทัศนัย
ทัศนีย์ สีทอง
ทิพเกสร
เทพเทวี
เทพศิริ สุขโสภา
ธ

ธาร ยุทธชัยบดินทร์
ธมธร
ธิตินัดดา
ธันย่า
ธาตรี โภควนิช
น

นงนาถ ณ วังสาย
นทีทม
นภัสสร วรรณกร
นภาลัย
นภาลัย ไผ่สีทอง
นราเกตต์
นราวดี
นลิน บุษกร
นันทนา วีระชน
นันทวรรณ
นาถฤดี
นายา
นาวิกา
น้ำหนึ่ง
น้ำอบ
นิดา
นิตยา นาฏตยะสุนทร
นิรันศักดิ์ บุญจันทร์
นุชาวดี
นุ บางบ่อ
เนียรปาตี
นิพนธ์ เที่ยงธรรม
นพดล ปอศรี
บ

บงกชกร
บัวขาว
บินหลา สันกาลาคีรี
บุษยมาส
เบญจนาท นฤมล
โบตั๋น
บุษบาพาฝัน
ป

ปณิดา
ประดิษฐา
ประภัสสร เสวิกุล
ประชาคม ลุนาชัย
ประมวล ดาระดาษ
ปราณธร
ปราปต์
ปรีชา อินทรปาลิต
ปลากินเมฆ
ปองวุฒิ
ปัณณพร
ปัณธร
ปิยะพร ศักดิ์เกษม
ผ

ผกาวดี อุตตโมทย์
ผาด พาสิกรณ์
พ

พงศกร
พจนารถ เกศจินดา
พนมเทียน
พัดชา
พันธุ์ บางกอก
พันธุ์ พงศ์นาค
เพ็ญแข วงศ์สง่า
เพ็ญศิริ
เพชรน้ำค้าง
เพชรดา เฟื่องอักษร
ไพบูลย์ พันธุ์เมือง
เพียงธารา
แพรวลัญช์
ฟ

ฟ้า พูลวรลักษณ์
ภ

ภ.ณ ประมวญมารค
ภควดี
ภราดร ศักดา
ภาคินัย
ภาณุ ตรัยเวช
ภาณุมาศ ภูมิถาวร
ภีม ภุมรินทร์
ภัทร ภีรภาทร
ภูคำ
ม

มณีบุษย์
มธุรส
มนตรา อิศรากานต์
มนสิการ
มนันยา
มนัสสวาท
ม.มธุการี
มายาโรส
มาลิน จินดากุล
มานะ วงศ์ศิริศักดิ์
แมน สุปิติ
มาดามป้ายแดง
มะยม กลมกลิ้งซิ่งตลอด
มนัส จรรยงค์
ไม้ เมืองเดิม
ร

รจนา
รจเรข
รมณียา
ร่มแก้ว
รตี รจนา
รพีพร
รอมแพง
รักร้อย
รัศมีดารา
ราชาวดี
รุ้งพลาย เพชรลดา
โรสลาเรน
รื่นรมย์ ฤดี
ร.รรลนาฏ์
ล

ลมูล อติพยัคฆ์
ลดาวดี
ลลิตา
ลักษณวดี
ลักษณ์ โรจนา
ว

ว.ณ ประมวญมารค
วรรณวรรธน์
วรรณสิริ
วรางค์
วรางคณา
วราภา
วลัย นวาระ
ว.วินิจฉัยกุล
วัตตรา
วัฒน์ วรรลยางกูร
วาณิช จรุงกิจอนันต์
วาสนา
วุฐิศานติ์ จันทร์วิบูล
วิภาภรณ์
วิภาส ศรีทอง
วิโรจนา
วิศวนาถ
วีรพร นิติประภา
วสิษฐ เดชกุญชร
ศ

ศรีทอง ลดาวัลย์
ศรีฟ้า ลดาวัลย์
ศรีสัตตบุษย์
ศศิธร แขไข
ศศิธริน
ศศิพงศ์ ประไพ
ศักดิ์ สุริยา
ศักดิ์ชัย ลัคนาวิเชียร
ศานต์ ศรุติ
ศิริรำไพ
ศิริวร แก้วกาญจน์
ศุภร บุนนาค
ส

สการะวาตี
ส.คุปตาภา
สราญจิตต์
สราญรส
สวลี ส่องแสง
สายัณห์ ลวพงศ์
สาเรส ศิระมนัส
สินี เต็มสงใส
สิงขร
สิรปกรณ์
สิรภัทร
สิริณ
สิริมา อภิจาริน
สีดา วิษณุภพ
สีฟ้า
สีสวลี
สุกัญญา
สุขหฤทัย
สุนันทา
สุฟ้า
สุภัทร สวัสดิรักษ์
สุภาว์ เทวกุล
สุภาวดี
สุริยัน สุดศรีวงศ์
สุวรรณี สุคนธา
เสนีย์ บุษปะเกศ
เสนีย์ เสาวพงศ์
โสภาค สุวรรณ
โสภี พรรณราย
สิริราดากรณ์ วัชรวงศ์กิตติ
สิทธิพงศ์ นุตสถิตย์
ห

เหม เวชกร
อ

อ.ไชยวรศิลป์
อร
อรชร
อรดา
อรพิม
อรรถยา
อรวรรณ
อรสา ทศนุต
อรุณมนัย
อ้อย อัจฉริยกร
อัญชรีย์
อัศศิริ ธรรมโชติ
อาริตา
อิงอร
เอื้อง ยิปโซ
อุดม วิเศษสาธร
อุทิศ เหมะมูล
อุเทน พรมแดง
อุปถัมภ์ กองแก้ว
อุมาริการ์
อนันดารายา
ฮ

ฮ.นิกฮูกี้
เกาะคอร์ฟู

เกาะคอร์ฟู (Corfu) หรือ เคอร์คีรา (Kerkyra) เป็นเกาะในประเทศกรีซในทะเลไอโอเนียน หมู่เกาะไอโอเนียน มีเมืองสำคัญชื่อ คอร์ฟู ซึ่งมีประชากร 32,095 คน  บนเกาะมีมหาวิทยาลัยไอโอเนียน
เกาะแห่งนี้มีความผูกพันกับ ประวัติศาสตร์ของกรีก ตั้งแต่จุดเริ่มต้นของตำนานเทพเจ้ากรีก และเต็มไปด้วยเหตุการณ์การสู้รบและการพิชิตต่าง ๆ มากมาย เมืองคอร์คีราโบราณสถานที่ของยุทธการไซโบตา ซึ่งเป็นตัวเร่งให้กับสงครามเพโลพอนนีเซียน
อัลแบร์ต บรุดแซฟสกี

นักวิชาการและนักการทูตชาวโปแลนด์ (ประมาณ ค.ศ. 1445 - ประมาณ ค.ศ. 1497)
| อัลแบร์ต บรุดแซฟสกี |
| --- | --- |

เกิด: ป. ค.ศ. 1445 บรุดแซวอ ประเทศโปแลนด์
เสียชีวิต: ป. ค.ศ. 1497 (อายุ 51–52) วิลนีอัส
ศิษย์เก่า: สถาบันกรากุฟ
มีชื่อเสียงจาก: เสนอแนวคิดเรื่องดวงจันทร์มีวงโคจรเป็นรูปวงรี
อาชีพทางวิทยาศาสตร์
สาขา: ดาราศาสตร์, คณิตศาสตร์, ปรัชญา
สถาบันที่ทำงาน: สถาบันกรากุฟ
ลูกศิษย์ในระดับปริญญาเอก: นิโคเลาส์ โคเปอร์นิคัส, แบร์นาร์ต วาปอฟสกี, ค็อนราท เค็ลทิส
 
อัลแบร์ต บรุดแซฟสกี (โปแลนด์: Albert Brudzewski) อาจเรียกว่า อัลแบร์ต บลาร์ (โปแลนด์: Albert Blar) อัลแบร์ตแห่งบรุดแซวอ (โปแลนด์: Albert de Brudzewo) หรือ วอยแชค บรุดแซฟสกี (โปแลนด์: Wojciech Brudzewski) (ในภาษาละติน: Albertus de Brudzewo; ประมาณ ค.ศ. 1445–ประมาณ ค.ศ. 1497) เป็นนักดาราศาสตร์ นักคณิตศาสตร์ นักปรัชญา และนักการทูตชาวโปแลนด์